
ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ И СТАНОВИЩА ОТ ОБЩЕСТВЕНИТЕ КОНСУЛТАЦИИ
ПО СПРАВКА ПО ЧЛ. 26, АЛ. 5 ОТ ЗАКОНА ЗА НОРМАТИВНИТЕ АКТОВЕ ЗА ОТРАЗЯВАНЕ НА СТАНОВИЩАТА,
ПОЛУЧЕНИ ПРИ ОБЩЕСТВЕНАТА КОНСУЛТАЦИЯ ПО ПРОЕКТ НА НАРЕДБА ЗА УСЛОВИЯТА И РЕДА ЗА ИЗПЛАЩАНЕ НА ДОПЪЛНИТЕЛНО МЕСЕЧНО ВЪЗНАГРАЖДЕНИЕ НА ВОЕННОСЛУЖЕЩИТЕ И ЦИВИЛНИТЕ СЛУЖИТЕЛИ ОТ МИНИСТЕРСТВОТО НА ОТБРАНАТА, СТРУКТУРИТЕ НА ПРЯКО ПОДЧИНЕНИЕ НА МИНИСТЪРА НА ОТБРАНАТА И БЪЛГАРСКАТА АРМИЯ ЗА ВЛАДЕЕНЕ НА ЧУЖДИ ЕЗИЦИ
СЪГЛАСНО СТАНДАРТИЗАЦИОННО СПОРАЗУМЕНИЕ НА НАТО STANAG 6001


	№
	Организация/

	Предложения и становища
	Приети/
неприети
	Мотиви

	1. 
	dpgigov71
Портал за обществени консултации  
27 юни 2025 г. 17:58:19 ч.

	 Дискриминационни разпоредби.
Обстоятелството, че някой е написал някъде (било то и в наредба), че дадено плащане не е с постоянен характер, не го прави автоматично такова. 
По смисъла на Закона за отбраната и въоръжените сили на Република България (ЗОВСРБ) и по-точно § 1, т. 19 от Допълнителните разпоредби на същия закон, както и свързаното военно законодателство, „плащане с постоянен характер“ е термин, който обикновено се използва в контекста на:
Редовно, периодично парично възнаграждение, което:
- се изплаща регулярно (месечно, тримесечно и т.н.),
- има установен правен основание (закон, наредба, заповед),
- е независимо от извънредни събития или еднократни заслуги,
- е обвързано със статуса на военнослужещ или служител.
В тази връзка, възниква въпросът На кой от изброените критерии допълнително месечно възнаграждение на военнослужещите и цивилните служители от Министерството на отбраната, структурите на пряко подчинение на министъра на отбраната и Българската армия за владеене на чужди езици не отговаря, за да бъде обявено така категорично за плащане с непостоянен характер?
В самите Мотиви към тази Наредба е изрично  посочено, че целта на предложените текстове е да изключат това възнаграждение от базата за определяне на размера на обезщетението по чл. 227, ал. 1 от ЗОВСРБ, т.е. пряко ощетяват военнослужещите.
Предвид на изложеното до тук, споменатите в Мотивите претенции са напълно основателни.
На следващо място, предложените различи размери на допълнителното възнаграждение за владеене на чужди езици в зависимост от отдалечеността от момента на получаване на сертификата – до 3 години и съответно над 4 години не почива на обективен критерий. По какъв начин ще се установява до каква степен даден военнослужещ е „забравил“ езика, за който получава допълнителното възнаграждение и е заслужил драстичното му намаление след третата година от издаването на сертификата му?
Тази разпоредба освен всичко друго е и очевидна предпоставка за дискриминационно третиране.

	Не се приема
	Владеенето на чужд език не попада в обхвата на § 1, т. 19 от Допълнителните разпоредби на ЗОВСРБ, тъй като не е постоянно съществуващ фактор, утежняващ условията за изпълнение на военната служба за заеманата длъжност.

Допълнителното възнаграждение за владеене на чужд език не попада в обхвата на чл. 234 от ЗОВСРБ и не влиза в обезщетенията на военнослужещите.

	2. 
	alexandrov_ak@yahoo.com
Портал за обществени консултации
01 юли 2025 г. 14:29:24 ч.

	СЛОЧАЕНОС? НЕ МИСЛА!!!!
Да започнем с няколко въпроса:
1. Защо за международните длъжности, станага трябва да е с три години срок на годност?
2. Това изискване на НАТО ли е, и ако да - с кой документ?
3. Ако не - кой от нашата "военна и цивилна експертиза" го измисли това и с какви основания?
По тази логика - да се явяваме ли на шофьорски изпит през три години?
Ако завършил академия задочно не е заел длъжност изискваща такава, или завършил стратегически курс не е станал полковник, или завършил генералщабна академия не е станал генерал за три години - пак ли да ги изкарат?!?!? С развитието което търпи военното дело покрай войната в Украйна, май по-вероятно е техните знания да са овехтели, отколкото знанията на човек който работи с английски ежедневно.
На мен ми се струва, че така предложените промени са заради скандалната ситуация в която МО е в момента - да не може да се попълнят международните длъжности както в чужбина , така и в България.
Атавистичния ужас " ИЗЛОЖИХМЕ СЕ ПРЕД ЧУЖДЕНИЦИТЕ"  има смразяващ ефект над чиновническото сърце и ум. И като няма желание да се мотивират желаещи да кандидатстват, вероятно в нечий ум е узряла мисълта да се изпращат по заповед. За целта - ще вдигнем парите за стръв.
Ако съм прав, стръвта е толкова зле маскирана( само по английски, и то за три години), че само пълен новобранец няма да се усети.
ПРЕДЛАГАМ: Махнете изискването за три години срок за да се получват по-високите суми пари. Не опира на никаква логика или практическа полза. А и не са токова много пари, че заради тях за международните позиции или декларираните формирования ще се засилят да кандидатстват. 
	Не се приема
	Изискванията към срока на издаване на удостоверенията, необходими за заемане на длъжности в чужбина, са обект на заповед на министъра на отбраната № ОХ-181/21.02.2025 г. и са свързани с изпълнението на директива на Съюзното командване по операциите на НАТО № AD 0045-001. 


	3. 
	alexandrov_ak@yahoo.com
Портал за обществени консултации
01 юли 2025 г. 14:55:56 ч.




	Не - постонен характер?!?!? И ТОЛКОЗ!!!
Това вече е като във вицовете за старшината - " Докато аз съм старшина на тая рота, Дунав ще извира от Стара планина и толкоз!"
Как нещо което е записано, че ще се случва еднократно и циклично на календарен месец, ще е с непостоянен характер?!?!?
Земята ще се върти, месеците ще се сменят, листата на календара също, парите ще се превеждат с месечното възнаграждение, но явно в съзнанието на автора това всичко са стихийно- случайни събития.....С непостоянен характер, така да се каже. 
И цялато това умотворение е смешно с каква причина- да не вземе като се умножат по 20 и някой да вземе да разори МО с обезщетението при напускане :-)))) Мащаба на мисленето е покъртителен.
Предлагам : Напишете, ясно че изплашането на парите е е с постоянен характер.
Основание : Така или иначе първият напуснал ще ви ги вземе в съда тези пари. Защо сами се правите за смях че нещо което изрично е посочено че е "на месец" е непостоянно по характер :-))) Това би имало логика единствено ако месеците спрат да се сменят. Повярвайте, те го правят постоянно и това е научно доказано :-)))
	Не се приема
	Владеенето на чужд език не попада в обхвата на § 1, т. 19 от Допълнителните разпоредби на ЗОВСРБ, тъй като не е постоянно съществуващ фактор, утежняващ условията за изпълнение на военната служба за заеманата длъжност.

Допълнителното възнаграждение за владеене на чужд език не попада в обхвата на чл. 234 от ЗОВСРБ и не влиза в обезщетенията на военнослужещите.

	4. 
	alexandrov_ak@yahoo.com
Портал за обществени консултации

01 юли 2025 г. 15:20:27 ч.

	СТАНАГ латински - кога?
А това 20 или 30 лева да се плащат за руски и балканските езици и то само на разузнавачите даже и за виц не става.
Първо - срам и смях е въобще да се пишат такива суми. След нова година в еврозоната, само ще препотявате финансистите да изкалкулират и центовете  като се конвертират в 10 евро и ??? цента и 15 евро и ???? цента.
Знанието и умнението си е знание и умение, не е от значение на каква длъжност е владеещият го.
По тази логика - защо пък лекарите да не получават (само и единствено те) пари за станаг по латински? Няма ли такъв?!?! Ааааа- ами защо няма?!?! Мислете смело-  ВА може да стане първата в НАТО издаваща сертификат по латински, колко му е....
Радвам се , че сте се вслушали в коментара ми от обсъждането на предишната версия на тази наредба и сте я пуснали на шредера.
Предлагам : Пускайте на шредера и тази версия. Ако ще се събирате едни и същи хора да обсъждате едно и също, резултата все ще е такъв какъвто е. Основание: Наредба така или иначе не е необходима. Предложете разумни и работещи неща на министъра, и една негова заповед е напълно достатъчна за да се случат. Другото е губене на време и имитация
	Не се приема
	Възнаграждението за владеене на даден език е свързано с изпълнение на определени служебни задължения, посочени в длъжностните характеристики.

	5. 
	No one
06 юли 2025 г. 21:38:38 ч.

	Stanag = класна специалност
Предлагам да отпадне изискването за актуалност от 3 години и да се въведе срок за валидност от 5 години, примерно. Така, всеки заинтересован, дали за да получава възнаграждение или за да заеме международна длъжност или участва в мисия, сам ще поддържа валидността на удостоверението си. Нека изплащането на новите суми по Наредбата да започне от датата на влизане в сила на Наредбата за всички с валидни удостоверения и да се даде период от 2 - 3 години за да се актуализират удостоверенията. Така ще се получи плавен преход към предложените срокове на валидност и постепенно ще се актуализират удостоверенията издадени преди повече от 5-10 г. 
	Не се приема
	Изискванията към срока на издаване на удостоверенията, необходими за заемане на длъжности в чужбина, са обект на заповед на министъра на отбраната № ОХ-181/21.02.2025 г. и са свързани с изпълнението на директива на Съюзното командване по операциите на НАТО № AD 0045-001. 


	6. 
	e_kirova
Портал за обществени консултации
15 юли 2025 г. 16:57:51 ч.



	Предложение
Предложеният текс в чл. 9 да стане ал. 1. Да се създаде ал. 2 със следното съдържание:"Изплащането на допълнително възнаграждение по чл. 4, 5 и 6 се прекратява при отпадане на основанието за получването му, считано от датата на изпитния протокол, вписана в удостоверението за владеене на чужд език."
Мотиви: В проекта на наредба не е предвиден ред за прекратяване на допълнителното възнаграждение за владеене на чужди езици. Например военнослужещ притежава удостоверение за ниво на владеене на съответния език 2222. При последващо явяване на изпит същият получи удостоверение за ниво на владеене на език 2221, то следва да му се прекрати изплащането на допълнителното възнаграждение за владеене на чужди езици със заповед на командира на военното формирование, където военнослужещият се води на отчет и доволствие.
	Не се приема
	Списъците на имащите право на допълнително възнаграждение за владеене на чужд език се актуализират регулярно през годината и тези, които не отговорят на условията посочени в чл. 4, 5 и 6 от проекта на наредбата, няма да фигурират в тях и няма да получат.  С чл. 9 са уредени други хипотези, касаещи военнослужещи и цивилни служители, които са правоимащи лица, но ползват посочените в разпоредбата отпуски или са отстранени от длъжност, или са в отклонение от военна служба, поради което дължимото им възнаграждение се спира и не са изплаща за определен период от време. 

